EELNÕU

03.10.2025

**Töölepingu seaduse ja alkoholiseaduse muutmise seadus**

**§ 1. Töölepingu seaduse muutmine**

Töölepingu seaduses tehakse järgmised muudatused:

**1)** paragrahvi 7 lõikes 1 asendatakse tekstiosa „lõikes 4“ tekstiosaga „lõigetes 4–42“;

**2)** paragrahvi 7 täiendatakse lõikega 11 järgmises sõnastuses:

„(11) Õppimiskohustuslik töötaja käesoleva seaduse tähenduses on alaealine kuni põhihariduse omandamiseni või 17-aastaseks saamiseni.“;

**3)** paragrahvi 7 lõike 4 esimeses lauses asendatakse tekstiosa „13–14-aastase alaealisega või 15–17-aastase“ tekstiosaga „vähemalt 13-aastase“;

**4)** paragrahvi 7 täiendatakse lõikega 42 järgmises sõnastuses:

„(42) Pereettevõttes võib 7–17-aastase alaealisega sõlmida tähtajalise töölepingu kerge töö tegemiseks igas tegevusvaldkonnas.“;

**5)** paragrahvi 8 lõige 2 muudetakse ja sõnastatakse järgmiselt:

„(2) Alaealise seaduslik esindaja ei tohi anda nõusolekut õppimiskohustusliku alaealise töötamiseks kauem kui:

1) kaks kuud suvevaheajal;

2) viis kalendripäeva ühe nädala pikkusel koolivaheajal;

3) kümme kalendripäeva kahe nädala pikkusel koolivaheajal.“;

**6)** paragrahvi 8 lõikes 3 asendatakse sõna „kümne“ sõnaga „ühe“;

**7)** paragrahvi 43 lõige 4 muudetakse ja sõnastatakse järgmiselt:

„(4) Kui tööandja ja töötaja ei ole kokku leppinud lühemas tööajas, on täistööaeg (lühendatud täistööaeg):

1) 7–12-aastasel – 2 tundi koolipäevas, 5 tundi koolivälisel päeval, kuid mitte üle 12 tunni seitsmepäevase ajavahemiku jooksul õppeveerandi kestel väljaspool kooliaega ning 6 tundi päevas ja 30 tundi seitsmepäevase ajavahemiku jooksul koolivaheajal;

2) 13–14-aastasel töötajal – 2 tundi koolipäevas, 7 tundi koolivälisel päeval, kuid mitte üle 12 tunni seitsmepäevase ajavahemiku jooksul õppeveerandi kestel väljaspool kooliaega ning 7 tundi päevas ja 35 tundi seitsmepäevase ajavahemiku jooksul koolivaheajal;

3) vähemalt 15-aastasel õppimiskohustuslikul töötajal – 2 tundi koolipäevas, 8 tundi koolivälisel päeval, kuid mitte üle 12 tunni seitsmepäevase ajavahemiku jooksul õppeveerandi kestel väljaspool kooliaega ning 8 tundi päevas ja 40 tundi seitsmepäevase ajavahemiku jooksul koolivaheajal.“;

**8)** paragrahvi 43 lõikes 42 asendatakse tekstiosa „3 tundi päevas ja 12 tundi“ tekstiosaga „3 tundi koolipäevas, kuid mitte üle 12 tunni“;

**9)** paragrahvi 51 lõige 2 muudetakse ja sõnastatakse järgmiselt:

„(2) Tühine on kokkulepe, mille kohaselt:

1) 7–14-aastasele või vanemale õppimiskohustuslikule töötajale jääb 24-tunnise ajavahemiku jooksul vähem kui 14 tundi järjestikust puhkeaega;

2) 15–17-aastasele töötajale, kes ei ole õppimiskohustuslik, jääb 24-tunnise ajavahemiku jooksul vähem kui 12 tundi järjestikust puhkeaega.“;

**10)** paragrahv 56 tunnistatakse kehtetuks;

**11)** paragrahvi 66 lõikes 1 asendatakse tekstiosa „§-des 56 ja 57“ tekstiosaga „§-s 57“.

**§ 2. Alkoholiseaduse muutmine**

Alkoholiseaduse § 47 lõige 5 muudetakse ja sõnastatakse järgmiselt:

„(5) Alaealist ei tohi rakendada töödel, mis on seotud alkoholi käitlemisega, välja arvatud juhul, kui:

1) tegu on alkoholi ladustamise või edasitoimetamisega kaubanduslikul eesmärgil ja on tagatud, et alaealine puutub selle käigus kokku üksnes avamata pakendis alkoholiga;

2) töö on seotud alkohoolse joogi valmistamise, müügiks pakkumise või müügiga käesoleva seaduse § 3 lõike 1 punktide 1 ja 5 tähenduses ning alaealine on vähemalt 16-aastane.“.

Lauri Hussar

Riigikogu esimees

Tallinn, ………………. 2025. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus ……………….. 2025. a